Anamnézis kérdések korai fogszuvasodás esetén

1. Gyermek neve, születési időpontja.
2. Hányadik gyermek a családban? Amennyiben nem elsőszülött a nagyobb testvér(ek)nek milyenek a fogai?
3. Tervezett gyermek?
4. Az édesanya életkora. 
5. Van-e/volt-e amalgámtömése az édesanyának? Ha igen, hány? Amennyiben kivették az amalgámtöméseket, történt-e nehézfémkivezetés?
6. A várandósság alatt volt-e az édesanyának bármilyen fizikai betegsége, fertőzése?  Szedett-e valamilyen gyógyszert? Lelkileg hogy telt a 9 hónap? Volt-e valamilyen trauma, veszteség, haláleset, szokatlan stressz a várandósság alatt? (Ez az egyik legfontosabb kérdéssor, mert a tejfogak a magzati kor 6. hetétől fejlődnek.)
7. Az anya mindenevő vagy bizonyos ételeket nem fogyaszt (pl. vegetáriánus)?
8. A várandósság alatt volt-e valamilyen táplálkozással kapcsolatos változás (kívánás, elutasítás)?
9. Szedett-e valamilyen vitamint, táplálék-kiegészítőt az édesanya?
10. Szedett-e homeopátiás gyógyszert?
11. Hányadik hétben született a gyermek?
12. Milyen volt a szülés (kórházi, császár, otthonszülés stb.)?
13. A szülés kapcsán volt-e valamilyen gyógyszerszedés, altatás, gerincérzéstelenítés?
14. Az újszülött mikor szopizott először
15. Mennyi ideig voltak kórházban?
16. Mikor kapta meg az első oltást?
17. Volt-e valamilyen reakció az oltás kapcsán? kapott-e kivezetőszert a baba?
18. Hogyan alakultak a következő oltások? Volt-e bármilyen mellékhatása (fizikai, lelki, viselkedésbeli) az oltásoknak?
19. Mennyi ideig szopott a baba?
20. Mikor kezdték el a vegyes táplálást? Mivel kezdték?
21. Amennyiben már nem szopik, mikor volt az elválasztás? Hogy történt (elapadt a tej, a baba már nem kért stb.)?
22. Amennyiben jelenleg még szopik: naponta hányszor? Este szopizás közben alszik el? Éjszaka is kap anyatejet
23. Mi eszik jelenleg a gyermek? Mi a kedvence, mi az, amit elutasít? Örömmel étkezik, vagy „etetni kell”?
24. Mennyire édesszájú? Milyen édességeket fogyaszt és mikor?
25. Mit és mennyit iszik? Mi a kedvenc itala?
26. Naponta hányszor eszik? Van-e az étkezéseknek eleje és vége, vagy bármikor hozzáfér rágcsálnivalókhoz (nassol)?
27. Szívesen rág vagy a puhább ételeket szereti?
28. Hogy alakult a gyermek mozgásfejlődése?
29. Mikor mondott ki először érthető szót? Mi volt az?
30. Nagyobb gyermekeknél: mikor mondta először, hogy „én”?
31. Éjszaka/nappal az orrán keresztül vesz levegőt vagy gyakran szájlégző?
32. Vannak-e visszatérő légúti fertőzései?
33. Tudnak-e valamilyen allergiáról?
34. Szopja-e az ujját vagy cumizik? Ha már nem, mikor hagyta abba?
35. Van-e valamilyen „rossz” szokása a fogaival kapcsolatosan (tárgyakat rágcsál stb.)?
36. Előfordul, hogy csikorgatja a fogait? Milyen gyakran és mikor?
37. Volt-e fogakat érintő balesete? Ha igen, mikor és mi? Voltak-e ezzel szakembernél?
38. Jelenleg hány foga van? Mikor jelentek meg az első fogai?
39. Mikor kezdték először a fogait megtisztítani? Hogy?
40. Most hogy néz ki a szájhigiénia? Naponta hányszor mosnak fogat? Ki mossa a kicsi fogait?
41. Szereti a gyermek a fogmosást vagy meg kell küzdeni vele?
42. Milyen fogkrémet használnak/használtak? Ki tudja köpni vagy lenyeli a habot a gyermek? Tud-e jól öblíteni?
43. Kapott-e valamilyen fluorkészítményt az élete során? Ha igen, mit és mennyi ideig?
44. Volt-e valamilyen homeopátiás vagy antropozófiás fogerősítő kúra?
45. Mikor észleltek először a tejfogakon rendellenesességet (elszíneződést, foltosodást, anyaghiányt stb)? Melyik fogon/fogakon?

46. A továbbiakban hogy alakultak ezek (nőttek, megjelentek más fogakon stb.)?
47. Okoznak a gyermeknek ezek a fogak panaszt?
48. Ha fájnak, akkor mire (édes, hideg, meleg, harapás, érintés, fogmosás) és mikor (érkezéskor, spontán napközben, este, éjszaka)?
49. Szükség volt valamilyen fájdalomcsillapítóra? Mi segített (allopátiás, homeopátiás szer)?
50. Voltak-e fogorvosnál ezekkel a panaszokkal? Történt-e valamilyen beavatkozás, kezelés?
51. Hogy viselkedett a gyermek? Hagyta-e megnézni a fogait? Milyen élmény volt neki a fogászat?
52. Van-e bármilyen olyan információ, ami hasznos lehet a gyermeke fogszuvasodásának a megértéséhez?
